Klanke van sukses - - Republikein
Spotprent vir 10 September 2020
Monday, September 21st, 12:50:35
Namibiërs skitter in Suid-Afrikaanse koor
Mariselle Stofberg en Michelline Nawatises
Die goue stemme van twee Namibiërs het verlede jaar deelgeneem aan die 20 jaar-vieringe van die bekende Lion King-musiekblyspel as lede van die Drakensberg Boys Choir School.
Geo Kirsten en James Jooste het hul passie uitgeleef tydens die toer en deel hul storie met My Zone.
Geo Kirsten is tans ingeskryf by die Drakensberg Boys Choir School in Suid-Afrika waar hy onlangs as die hoofseun aangewys is. Die skool is vanaf graad vier tot nege en bied formele opleiding in koormusiek aan.
Die koor het ook verlede jaar behoorlik naam gemaak en die geleentheid gekry om aan die Lion King-musiekblyspel in die Verenigde Koninkryk deel te neem. Elke jaar reël die skool 'n internasionale toer waar hulle optree.
Lebo M, die skrywer van die Lion King-musiekblyspel, is 'n reuse aanhanger van die Drakensberg Boys Choir School en na hulle vertoning in laasjaar se "World Choir Games" waar hulle die kategorie vir beste popkoor gewen het, is die 'Drakies' gevra om deel van die 20 jaar-vieringe te wees.
"Die gehoor was in ekstase toe hulle ons sien optree het, en op daardie oomblik het 'n tevredenheid oor my geval wat ek vir altyd sal onthou," sê Kirsten.
Kirsten wil nie musiek as 'n beroep volg eendag nie, maar wil dit steeds as iets spesiaal in sy lewe behou. Hy beplan om eendag 'n akademiese loopban na te jaag. Vanjaar is ook sy sesde jaar in die skool en Kirsten is van mening dat die skool hom ongelooflike waardevolle lesse geleer het. "Ek moes leer om verantwoordelik en onafhanklik te wees, en altyd 'n balans in alles te handhaaf."
In sy eerste jaar by die skool was die aanpassing vir hom baie groot, veral omdat hy vêr van die huis af was. Soos tyd verloop het, het hy vriende gemaak wat hom deur die verlange gedra het. "Jou skoolmaats begin soos jou familie raak, want julle bring baie tyd saam deur," voeg Kirsten by.
Jooste was vir twee jaar deel van die koor, maar het einde verlede jaar klaargemaak. Vanjaar gaan hy sy skoolloopbaan voortsit by Windhoek Gimnasium.
Jooste was ook deel van die toer in die Verenigde Koninkryk.
"Die toer was vir my erkenning vir amper twee jaar se baie harde werk en opoffering om aan die Drakensberg Boys Chior se standaarde te voldoen om hiervoor gekies te word," sê Jooste.
Sy hoogtepunt van die toer was beslis om saam met die sterre van die Lion King-produksie in die Lyceum Theatre in London se bekende "West End" op te tree tydens hulle 20-jaar bestaansviering. "Dit was as 'n verrassing beplan en die skare was absoluut ekstaties," sê Jooste.
James se ouers
"Die skool is geleë in 'n afgesonderde area in die Drakensberge waar die leerlinge se toewyding tot die uiterste beproef word om aan die standaarde te voldoen. Die ouers het geen geleentheid, anders as morele ondersteuning oor 'n afstand, om hul kinders te help nie en die leerlinge ontwikkel dus 'n inherente hoë graad van selfstandigheid en daarna selfvertroue," sê James se ma, me. Peggie Jooste.
"Die feit dat James as 13-jarige seun met totale gemak so intense toer in 'n vreemde land, gehuisves by vreemde mense met 'n vreemde kultuur kan hanteer en geniet bewys hoe effektief die skool die kinders toerus," sê Jooste verder.
As ouers glo James se ma en pa dit is belangrik om kinders se blootstelling te vergroot en om hulle toe te rus en voor te berei vir geleenthede in 'n wêreld wat groter as een dorp of land is en "dat ons die roeping op ons kinders se lewens moet erken, al mag dit soms beteken dat ons as ouers moet opoffer daarvoor."
"James is 'n Namibiër in hart en siel en ons is dankbaar vir die geleentheid wat Namibië deur James gekry het om ons land op so 'n hoë vlak te kan verteenwoordig."
Khomas se Vries bevorder
25 minute gelede | Onderwys
Mnr. Gerard Vries, voorheen direkteur van onderwys in die Khomasstreek, is met ingang 1 September as die nuwe adjunk uitvoerende direkteur vir lewenslange onderrig in...
Geweldenaars op vrye voet
Denver Kisting – Teen gistermiddag was die man steeds op vrye voet wat glo Saterdagoggend by 'n huis in Havana ingebreek en 'n vrou ten...
Swaar straf wag op Covid-oortreders
Denver Kisting – Dr. Kalumbi Shangula, die mi­nister van gesondheid en maatskaplike dienste, sê geskoei op Namibiërs se gedrag vandat die noodtoestand ten einde geloop...
Weer, Maandag 21 September 2020
BINNELAND: Gedeeltelik bewolk en baie warm in die noordoostelike streke met 'n paar buie in die Zambezi. Elders sonnig en baie warm tot bloedig warm.KUS:...
Augetto GraigEurowings se vlug LH5434 het gisteroggend net voor sonop vanuit Frankfurt by die Internasionale Lughawe Hosea Kutako geland. Die Airbus A330-300 met 280 sitplekke...
Itula: 'Outokratiese' aantygings pla nie
Jemima Beukes – Die leier van die Independent Patriots for Change (IPC), dr. Panduleni Itula, sê kritici en beswaarde lede wat hom as 'n "huigelaar"...
NSFAF subsidieer skootrekenaars, datatoestelle
Augetto Graig – Namibiese studente sal binnekort gesubsidieerde skootrekenaars en goedkoop data kan koop om aanlyn afstandsonderrig te vergemaklik. Die Finansiële Hulpfonds vir Namibiese Studente...
Gertze skotvry ná skietvoorval
Ogone Tlhage – Die klag van poging tot moord teen die uitvoerende direkteur van die Namibiese Kwalifikasieowerheid (NQA), mnr. Franz Gertze, is Donderdag in die...
WEN AFSLAG OP 'N VAKANSIE
In aanloop tot die ­Namibië ­Toerisme Ekspo gee ­Republikein elke dag tot 6 November een afslag-reisbewys ter waarde van N$1 000 weg.SMS die sleutelwoord "NTE2020"...